ডমেস্টিক অফ দ্য স্কুলস

ডোমেস্টিক অফ দ্য স্কুলস () ছিল বাইজেন্টাইন সাম্রাজ্যের একটি উচ্চপদস্থ সামরিক পদ। এটি ৮ম শতাব্দী থেকে অন্তত ১৪শ শতাব্দীর শুরু পর্যন্ত বিদ্যমান ছিল। 

প্রথমদিকে এই পদটি সম্রাটের অভিজাত রক্ষীবাহিনী স্কোলাই পালাতিনাই বা তাগমা রেজিমেন্টসমূহের অধিনায়কের পদ হিসেবে ব্যবহৃত হতো। পরবর্তীকালে এর গুরুত্ব দ্রুত বৃদ্ধি পায়। ৯ম শতাব্দীর মাঝামাঝি সময়ে এই পদের অধিকারীরা সম্রাটের পরেই বাইজেন্টাইন সেনাবাহিনীর কার্যত প্রধান সেনাপতি হিসেবে প্রতিষ্ঠা লাভ করেন। 

তবে ১২শ শতাব্দীতে গ্র্যান্ড ডোমেস্টিক পদ প্রবর্তিত হলে ডোমেস্টিক অফ দ্য স্কুলস-এর গুরুত্ব ধীরে ধীরে হ্রাস পেতে থাকে। অবশেষে পালাইওলোগান যুগে (১৩শ–১৫শ শতাব্দী) এই পদটি মধ্যম স্তরের একটি দরবারি উপাধিতে পরিণত হয়, যা মূলত সম্মানসূচক রূপ ধারণ করেছিল।

 ইতিহাস 
৭৬৭ সালের ঐতিহাসিক সূত্রে (যেমন থিওফেনিস দ্য কনফেসর-এর কালানুক্রমে) ‘ডোমেস্টিক অফ দ্য স্কুলস’ পদের প্রথম উল্লেখ পাওয়া যায়। এটি তাগমাটা গঠনের কিছুদিন পরের ঘটনা। তাগমাটাগুলো ছিল রাজধানী কনস্টান্টিনোপল ও তার আশপাশে অবস্থানকারী অভিজাত অশ্বারোহী বাহিনী। এসব বাহিনীর নেতৃত্ব দিতেন “ডোমেস্টিক” (, domestikoi) উপাধিধারী কর্মকর্তারা। তারা তাদের নিজ নিজ স্ত্রাতেগোস (, stratēgos)-এর অধীন প্রাদেশিক থিমগুলোর সেনাবাহিনী থেকে পৃথক ছিলেন।

স্কুল বা স্কোলাই (; , scholai) ছিল জ্যেষ্ঠ তাগমা। এর উৎপত্তি মহা সম্রাট কনস্টানটাইন () প্রতিষ্ঠিত Scholae Palatinae বাহিনী থেকে। প্রাথমিকভাবে এই বাহিনী magister officiorum-এর অধীনে পরিচালিত হতো। ঐতিহাসিক J.B. Bury ৬২৪ সালের Chronicon Paschale-এ উল্লেখিত আনিয়ানোস নামের এক কর্মকর্তাকে “ম্যাজিস্টারের ডোমেস্টিক” হিসেবে চিহ্নিত করেন এবং তাকেই ডোমেস্টিক অফ দ্য স্কুলস পদের প্রাথমিক পূর্বসূরি বলে মনে করেন। সপ্তম ও অষ্টম শতকে magister officiorum-এর ক্ষমতা হ্রাস পেলে ডোমেস্টিক পদটি ধীরে ধীরে স্বতন্ত্র সামরিক পদে পরিণত হয়।

৮৯৯ সালের Kletorologion-এ বর্ণিত আছে যে, ডোমেস্টিকের অধীনস্থ কর্মকর্তাদের মধ্যে ছিলেন উপ-প্রধান বা তপোতেরেতিস (, topotērētēs), সচিব বা চার্টুলারিওস (, chartoularios), প্রধান বার্তাবাহক বা প্রোক্সিমোস (, proximos) এবং অন্যান্য বার্তাবাহক (, mandatores)।

৯ম শতাব্দীতে এই পদের রাজনৈতিক ও সামরিক গুরুত্ব উল্লেখযোগ্যভাবে বৃদ্ধি পায়। সম্রাট অভিযানে অনুপস্থিত থাকলে প্রায়ই ডোমেস্টিক সমগ্র সেনাবাহিনীর সর্বাধিনায়কের দায়িত্ব পালন করতেন। যদিও এই দায়িত্ব আনুষ্ঠানিকভাবে নির্ধারিত ছিল না; বরং তা সংশ্লিষ্ট ডোমেস্টিকের ব্যক্তিগত প্রভাব ও সামরিক দক্ষতার ওপর নির্ভর করত। তবুও পদের গুরুত্ব এতটাই বেড়ে যায় যে অনেক ক্ষেত্রে “ডোমেস্টিক” বললেই ডোমেস্টিক অফ দ্য স্কুলসকেই বোঝানো হতো। এই পদে প্রায়শই সম্রাটের ঘনিষ্ঠ আত্মীয়দের নিয়োগ দেওয়া হতো।

তৃতীয় মাইকেল ()-এর শাসনকাল থেকে রাজকীয় মর্যাদাক্রমে ডোমেস্টিক অফ দ্য স্কুলসের অবস্থান ছিল আনাতোলিক থিমের স্ত্রাতেগোস ছাড়া অন্য সব সামরিক কমান্ডারের ঊর্ধ্বে। বাস্তবে এই ব্যতিক্রমও দ্রুত গুরুত্ব হারায়, কারণ নিকেফোরাস ফোকাস ও জন সিমিস্কেস-এর মতো সেনানায়করা আনাতোলিক থিমের জেনারেল পদ থেকে ডোমেস্টিক পদে উন্নীত হন।

দ্বিতীয় রোমানোস ()-এর শাসনামলে পদটি আনুষ্ঠানিকভাবে দুই ভাগে বিভক্ত হয়। ইউরোপীয় অভিযানের জন্য নিযুক্ত হন “পশ্চিমের ডোমেস্টিক” () এবং এশীয় অভিযানের জন্য “পূর্বের ডোমেস্টিক” ()। এর ফলে স্কোলাই রেজিমেন্টের দৈনন্দিন কমান্ড ডোমেস্টিকের উপ-প্রধান বা তপোতেরেতিসের হাতে ন্যস্ত হয়। ডোমেস্টিকের নিয়োগ ও আনুষ্ঠানিক দায়িত্বসমূহ De Ceremoniis গ্রন্থে বিস্তারিতভাবে বর্ণিত হয়েছে।

জন কুরকুয়াস-এর ব্যতিক্রমী ২২ বছরের দীর্ঘ মেয়াদ বাদ দিলে সাধারণত ডোমেস্টিকরা তিন থেকে চার বছর পরপর পরিবর্তিত হতেন। ১০ম শতাব্দীতে এই পদটি প্রধানত ফোকাস পরিবার-এর প্রভাবাধীন ছিল। সামরিক অভিজাতদের অতিরিক্ত ক্ষমতা নিয়ে আশঙ্কার কারণে বহু সম্রাট পরবর্তীকালে এই পদে সামরিক অভিজ্ঞতাহীন ব্যক্তিদের, এমনকি খোজাদেরও নিয়োগ দেন—বিশেষত ১১শ শতাব্দীর প্রথমার্ধে—যদিও নীতিগতভাবে এটি অনুমোদিত ছিল না।

১০ম ও ১১শ শতাব্দীতে “গ্র্যান্ড ডোমেস্টিক” (, megas domestikos) উপাধির বিচ্ছিন্ন ব্যবহার দেখা যায়। ঐতিহাসিক রোডলফ গুইল্যান্ডের মতে, প্রথম অ্যালেক্সিওস কোম্নেনোস ()-এর শাসনকাল থেকেই গ্র্যান্ড ডোমেস্টিক একটি স্বতন্ত্র ও উচ্চতর পদে পরিণত হয় এবং কার্যত সম্রাটের পরেই সেনাবাহিনীর সর্বাধিনায়ক হিসেবে দায়িত্ব পালন করে। ১২শ শতাব্দীতে উপাধিটি নিয়ে কিছু বিভ্রান্তি থাকলেও ১৩শ শতাব্দীতে বিষয়টি স্পষ্ট হয়। তখন গ্র্যান্ড ডোমেস্টিক ছিলেন সেনাবাহিনীর প্রধান, আর ডোমেস্টিক অফ দ্য স্কুলস কেবল সম্মানসূচক পদে পরিণত হয়, যা সাধারণত প্রাদেশিক গভর্নরদের প্রদান করা হতো।

১৪শ শতাব্দীর মাঝামাঝি সময়ে সিউডো-কডিনোস উল্লেখ করেন যে, “একসময় ডোমেস্টিক অফ দ্য স্কুলসের পদটি বর্তমান গ্র্যান্ড ডোমেস্টিকের সমতুল্য ছিল, কিন্তু এখন এর আর কোনো কার্যকর ক্ষমতা নেই।”

সিউডো-কডিনোসের বর্ণনা অনুযায়ী রাজকীয় মর্যাদাক্রমে ডোমেস্টিক অফ দ্য স্কুলসের অবস্থান ছিল ৩১তম। তার আনুষ্ঠানিক পোশাকের মধ্যে ছিল সোনালি অলংকরণযুক্ত টুপি (skiadion), রেশমি টিউনিক (kabbadion) এবং রৌপ্য নির্মিত রাজদণ্ড (dikanikion)। বিশেষ অনুষ্ঠানে তিনি লেবু-হলুদ রঙের রেশমি ‘স্কারানিকন’ (skaranikon) পরিধান করতেন, যাতে সিংহাসনে আসীন ও অশ্বারোহী সম্রাটের প্রতিকৃতি অঙ্কিত থাকত।

 পরিচিত পদাধিকারীদের তালিকা 
 নাম কার্যকাল নোট সূত্র31x31px পঞ্চম কনস্টানটাইন  কর্তৃক নিযুক্ত আন্তনি (Antony)  –  একজন  এবং কট্টর আইকনোক্লাস্ট (প্রতিমাপূজা বিরোধী)। তিনি পঞ্চম কনস্টানটাইনের ঘনিষ্ঠ সহায়ক ছিলেন এবং অ্যাথেন্সের আইরিনের রাজত্বকালের শুরুর দিক পর্যন্ত পদে বহাল ছিলেন। 30x30px আইরিন  কর্তৃক নিযুক্ত বারদানিওস (Bardanios)  একজন পাত্রিকিওস, সম্ভবত তিনি এবং বারদানেস তুর্কোস একই ব্যক্তি।  পিটার  – ৮০২ একজন পাত্রিকিওসের পুত্র এবং নিজেও পাত্রিকিওস ছিলেন। আইরিন তাকে এই পদে নিযুক্ত করেন। পরবর্তীকালে তিনি হিকানাতোই (Hikanatoi)-এর ডোমেস্টিক হন। প্লিস্কার যুদ্ধে বন্দী হওয়ার পর তিনি সন্ন্যাস গ্রহণ করেন এবং চার্চ তাকে 'সেইন্ট' বা সাধু হিসেবে ঘোষণা করে।  নিকেতাস ত্রিফিল্লিওস  – ৮০৩ তিনি খোজা আয়েতিওস এবং পরে প্রথম নিকেফোরাসের ক্ষমতা দখলকে সমর্থন করেছিলেন। ৮০৩ সালে সম্ভবত বিষপ্রয়োগে তার মৃত্যু হয়। 32x32px প্রথম নিকেফোরাস  কর্তৃক নিযুক্ত স্টিফেন (Stephen)  তিনি ভয়াবহ প্লিস্কার যুদ্ধ থেকে বেঁচে ফিরে আসেন এবং নিকেফোরাসের পুত্র স্তাউরাকিওসের উত্তরাধিকার নিশ্চিত করতে ভূমিকা রাখেন। 33x33px প্রথম মাইকেল রাঙ্গাবে  কর্তৃক নিযুক্ত নামহীন  ভেরসিনিকিয়ার যুদ্ধের পর 'স্ক্রিপ্টর ইনসার্টাস'-এ একজন অজ্ঞাতনামা "গ্র্যান্ড ডোমেস্টিক"-এর উল্লেখ পাওয়া যায়, যিনি সম্ভবত ডোমেস্টিক অফ দ্য স্কুলস ছিলেন। 30x30px থিওফিলাস  কর্তৃক নিযুক্ত ম্যানুয়েল দি আর্মেনিয়ান ৮২৯–৮৫৮? একজন অভিজ্ঞ সেনাপতি। আরবদের পক্ষ ত্যাগ করে ফিরে আসার পর তাকে এই পদ ও ম্যাজিস্ট্রস উপাধি দেওয়া হয়। তিনি তরুণ তৃতীয় মাইকেলের রাজপ্রতিনিধি (regent) হিসেবেও দায়িত্ব পালন করেন। 30x30px তৃতীয় মাইকেল  কর্তৃক নিযুক্ত বার্দাস ৮৫৮–৮৬১/২ সম্রাট তৃতীয় মাইকেলের মামা। সাম্রাজ্যের প্রকৃত শাসক বা রিজেন্ট হিসেবে তিনি এই পদে থাকলেও সামরিক কাজগুলো তার পুত্র আন্তিগোনোস বা ভাই পেট্রোনাসকে দিয়ে করাতেন। পরে তিনি 'সিজার' উপাধিতে ভূষিত হন।  আন্তিগোনোস (Antigonos) ৮৬১/২৮৬৫–৮৬৬ সিজার বার্দাসের পুত্র। মাত্র ৯ বা ১০ বছর বয়সেই তাকে এই সম্মানসূচক পদ দেওয়া হয়েছিল। তার চাচা পেট্রোনাসের মৃত্যুর পর তিনি নিয়মিত ডোমেস্টিক হন।  পেট্রোনাস ৮৬৩–৮৬৫ তৃতীয় মাইকেলের মামা এবং একজন দক্ষ সেনাপতি। লালাকাওনের যুদ্ধে আরবদের বিরুদ্ধে বিজয়ের পর তাকে ডোমেস্টিক ও ম্যাজিস্ট্রস করা হয়। 32x32px প্রথম বাসিল  কর্তৃক নিযুক্ত মারিয়ানোস  প্রথম বাসিলের ভাই। তিনি তৃতীয় মাইকেল হত্যাকাণ্ডে অংশ নিয়েছিলেন এবং তার অল্পকাল পরেই মারা যান।  ক্রিস্টোফার ৮৭২ প্রথম বাসিলের জামাতা। বাথিস রিয়াক্সের যুদ্ধে পলিশিয়ানদের বিরুদ্ধে বাইজেন্টাইন বাহিনীকে বিজয়ী করতে নেতৃত্ব দেন।  অ্যান্ড্রু দ্য সিথিয়ান  – ৮৮৩৮৮৪ – ৮৮৭/৮ আরবদের বিরুদ্ধে বীরত্বের জন্য তিনি ডোমেস্টিক নিযুক্ত হন। ষড়যন্ত্রের কারণে একবার পদচ্যুত হলেও পরে পুনরায় বহাল হন এবং ষষ্ঠ লিও-র রাজত্বকালের শুরুর দিক পর্যন্ত পদে ছিলেন।  কেস্তা স্টিপিওতেস ৮৮৩/৪ টারসাসের কাছে ইয়াজামান আল-খাদিমের বাহিনীর কাছে পরাজিত এবং সম্ভবত নিহত হন। 31x31px ষষ্ঠ লিও  কর্তৃক নিযুক্ত নিকেফোরাস ফোকাস (প্রবীণ) ৮৮৭/৮ – ৮৯৩/৪ দক্ষিণ ইতালিতে সফল অভিযানের জন্য বিখ্যাত। অ্যান্ড্রু দ্য সিথিয়ানের মৃত্যুর পর তিনি ডোমেস্টিক হন।  লিও কাটাকালন ৮৯৩/৪ – ৯০০-এর দশক রাজপ্রাসাদের রক্ষীবাহিনীর কমান্ডার এবং প্যাট্রিয়ার্ক ফোকাসের আত্মীয়। ৮৯৬ সালে বুলগারোফাইগনের যুদ্ধে পরাজিত হলেও তিনি পদে বহাল ছিলেন।  আন্দ্রোনিকোস ডুকাস  ৯০৪ সালে জার্মানিকেয়ায় আরবদের বিরুদ্ধে বিজয়ের পর তিনি ডোমেস্টিক হন। পরে ষড়যন্ত্রের শিকার হয়ে আরবদের কাছে পালিয়ে যান এবং সেখানেই বন্দী অবস্থায় মারা যান।  গ্রেগোরাস ইবেরিৎজেস  ৯১৩ সালে কনস্টানটাইন ডুকাসের ক্ষমতা দখলের প্রচেষ্টায় অংশ নেওয়ার অপরাধে তাকে নির্বাসিত করা হয়।  কনস্টানটাইন ডুকাস  আন্দ্রোনিকোস ডুকাসের পুত্র। ৯১৩ সালে ডোমেস্টিক হিসেবে তিনি সম্রাট সপ্তম কনস্টানটাইনের সিংহাসন দখলের চেষ্টা করেন কিন্তু ব্যর্থ হয়ে নিহত হন। 33x33px সপ্তম কনস্টানটাইন  কর্তৃক নিযুক্ত লিও ফোকাস (প্রবীণ) অজ্ঞাত প্রথম মেয়াদ,  – ৯১৯ তিনি সাম্রাজ্যের রিজেন্ট সম্রাজ্ঞী জো-র সময়ে ডোমেস্টিক ছিলেন। ৯১৭ সালে আ্যখেলোস (Acheloos)-এর যুদ্ধে শোচনীয়ভাবে পরাজিত হন এবং পরে রোমানোস লেকাপেনোসের সাথে ক্ষমতার লড়াইয়ে হেরে অন্ধ ও বন্দী হন।  জন গারিদাস ৯১৯ একজন প্রবীণ কর্মকর্তা, যিনি ৯১৯ সালে লিও ফোকাসের স্থলাভিষিক্ত হন। 30x30px প্রথম রোমানোস লেকাপেনোস  কর্তৃক নিযুক্ত আদ্রালেস্তোস  রোমানোস লেকাপেনোসের রাজত্বের শুরুর দিকে ডোমেস্টিক ছিলেন, কিন্তু নিয়োগের অল্পকাল পরেই মারা যান।  পোথোস আরগিরোস ৯২০/১–৯২২ আদ্রালেস্তোসের মৃত্যুর পর নিযুক্ত হন। পেগাইয়ের যুদ্ধে (৯২২) হারের পর সম্ভবত তাকে পদচ্যুত করা হয়।  লিও আরগিরোস অজ্ঞাত, সম্ভবত ৯২২ পোথোস আরগিরোসের ছোট ভাই। তিনি অল্প সময়ের জন্য ডোমেস্টিক হিসেবে দায়িত্ব পালন করেন।  জন কুরকুয়াস ৯২২–৯৪৪ বাইজেন্টাইন ইতিহাসের অন্যতম শ্রেষ্ঠ সেনাপতি। তিনি ২২ বছর ৭ মাস এই পদে ছিলেন। তার নেতৃত্বে মেলিতিন জয় এবং এডেসসা থেকে ঐতিহাসিক 'ম্যান্ডিলিয়ন' উদ্ধার করা হয়। 30x30px স্টিফেন ও কনস্টানটাইন লেকাপেনোস কর্তৃক নিযুক্ত প্যানথেরিওস (Pantherios) ৯৪৪ লেকাপেনোস ভ্রাতৃদ্বয় তাকে জন কুরকুয়াসের জায়গায় নিযুক্ত করেন, কিন্তু সপ্তম কনস্টানটাইন ক্ষমতা দখল করলে তার মেয়াদ শেষ হয়। 33x33px সপ্তম কনস্টানটাইন  কর্তৃক নিযুক্ত বার্দাস ফোকাস (প্রবীণ) ৯৪৫–৯৫৪ লিও ফোকাসের ভাই। আরব নেতা সাইফ আল-দৌলার কাছে বারবার পরাজিত হওয়ায় ৯৫৪ সালে তার পুত্র নিকেফোরাস তার স্থলাভিষিক্ত হন।  নিকেফোরাস ফোকাস ৯৫৪–৯৬৩ পিতার স্থলাভিষিক্ত হয়ে আরবেদের বিরুদ্ধে দুর্দান্ত সাফল্য পান। তিনি ক্রিট পুনর্দখল করেন এবং ৯৬৩ সালে নিজেই সম্রাট (দ্বিতীয় নিকেফোরাস) হিসেবে সিংহাসনে বসেন। 32x32px দ্বিতীয় রোমানোস  কর্তৃক নিযুক্ত লিও ফোকাস (কনিষ্ঠ) ৯৫৯–৯৬৩ নিকেফোরাস ফোকাসের ছোট ভাই। তিনি প্রথম "ডোমেস্টিক অফ দ্য ওয়েস্ট" হিসেবে নিযুক্ত হন। পরে টিজিমিস্কেসের বিরুদ্ধে ষড়যন্ত্র করায় তাকে অন্ধ করে নির্বাসিত করা হয়। 31x31px দ্বিতীয় নিকেফোরাস ফোকাস  কর্তৃক নিযুক্ত জন টিজিমিস্কেস ৯৬৩ – ? নিকেফোরাস ফোকাসের ভাগ্নে। পরে তিনি নিকেফোরাসকে হত্যা করে নিজেই সম্রাট হন।  রোমানোস কুরকুয়াস ৯৬৩ – ? জন কুরকুয়াসের পুত্র। নিকেফোরাস ফোকাসের আমলে সম্ভবত ডোমেস্টিক অফ দ্য ওয়েস্ট ছিলেন। 30x30px প্রথম জন টিজিমিস্কেস  কর্তৃক নিযুক্ত মেলিয়াস  ডোমেস্টিক অফ দ্য ইস্ট ছিলেন। মেসোপটেমিয়া অভিযানে তিনি বন্দী হন। 31x31px দ্বিতীয় বাসিল  কর্তৃক নিযুক্ত বার্দাস ফোকাস (কনিষ্ঠ) ৯৭৮–৯৮৭ ফোকাস বংশের উত্তরাধিকারী। বিদ্রোহ দমনের জন্য তাকে ডোমেস্টিক করা হয়েছিল, কিন্তু পরে তিনি নিজেই বাসিলের বিরুদ্ধে বিদ্রোহ করেন এবং যুদ্ধে মারা যান।  স্টিফেন "কন্টোস্তেফানোস"  বুলগেরিয়ার বিরুদ্ধে যুদ্ধে ডোমেস্টিক অফ দ্য ওয়েস্ট ছিলেন। 'গেটস অফ ট্রাজান'-এর যুদ্ধে শোচনীয় পরাজয়ের জন্য তাকে দায়ী করা হয়।  নিকেফোরাস আউরানোস ৯৯৬–৯৯৯ দ্বিতীয় বাসিলের অত্যন্ত বিশ্বস্ত সেনাপতি। তিনি বুলগেরিয়ার জার স্যামুয়েলকে স্পেরচেইওসের যুদ্ধে পরাজিত করেন। 30x30px অষ্টম কনস্টানটাইন  কর্তৃক নিযুক্ত নিকোলাস (Nicholas I) ১০২৫–১০২৮ সম্রাটের অত্যন্ত প্রিয় একজন খোজা। আইনত বাধা থাকা সত্ত্বেও তাকে ডোমেস্টিক পদে নিয়োগ দেওয়া হয়েছিল। 31x31px তৃতীয় রোমানোস আরগিরোস  কর্তৃক নিযুক্ত সিমিয়ন (Symeon) ১০৩০ – ? সম্রাটের প্রিয় খোজা। ১০৩০ সালে তাকে ডোমেস্টিক অফ দ্য ইস্ট করা হয়। 31x31px চতুর্থ মাইকেল  কর্তৃক নিযুক্ত কনস্টানটাইন (I) ১০৩৭–১০৪১ চতুর্থ মাইকেলের ভাই (খোজা)। ১০৩৭ সালে ডোমেস্টিক অফ দ্য ইস্ট হন। তার নেতৃত্ব খুব একটা সফল ছিল না। 32x32px পঞ্চম মাইকেল  কর্তৃক নিযুক্ত কনস্টানটাইন (II) ১০৪১–১০৪২ পঞ্চম মাইকেল কর্তৃক পদে বহাল হন, কিন্তু সম্রাট ক্ষমতাচ্যুত হলে তাকে অন্ধ করে নির্বাসিত করা হয়। 31x31px সম্রাজ্ঞী জো (১০৪২) কর্তৃক নিযুক্ত কনস্টানটাইন কাবাসিলাস ১০৪২ – ? পঞ্চম মাইকেলের বিরুদ্ধে বিদ্রোহের অন্যতম নেতা। তাকে 'ডুকাস অফ দ্য ওয়েস্ট' উপাধি দেওয়া হয়।  নিকোলাস (Nicholas II) ১০৪২–১০৪৪(?) জো তাকে ১০৪২ সালে ডোমেস্টিক অফ দ্য ইস্ট পদে পুনর্বহাল করেন। ১০৪৩ সালে রাশিয়ানদের আক্রমণ প্রতিহত করতে তিনি নেতৃত্ব দেন। 31x31px নবম কনস্টানটাইন মনোমাখোস  কর্তৃক নিযুক্ত কনস্টানটাইন আরিয়ানিটস  – ১০৫০ পেচেনেগদের বিরুদ্ধে যুদ্ধে তিনি ডোমেস্টিক অফ দ্য ওয়েস্ট ছিলেন। ১০৫০ সালে আদ্রিয়ানোপলের কাছে তিনি নিহত হন। 31x31px সম্রাজ্ঞী থিওডোরা  কর্তৃক নিযুক্ত থিওডোর (Theodore) ১০৫৪–১০৫৭ সম্রাজ্ঞীর বিশ্বস্ত খোজা। তুর্কিদের বিরুদ্ধে লড়াইয়ের জন্য তাকে ডোমেস্টিক অফ দ্য ইস্ট করা হয়। 31x31px প্রথম আইজ্যাক কোম্নেনোস  কর্তৃক নিযুক্ত জন কোম্নেনোস ১০৫৭ – ? সম্রাটের ছোট ভাই। তাকে "গ্র্যান্ড ডোমেস্টিক" উপাধি দেওয়া হয়েছিল, যা মূলত ডোমেস্টিক অফ দ্য ওয়েস্ট ছিল। 62x62px চতুর্থ রোমানোস ডিওজেনেস  কর্তৃক নিযুক্ত ফিলাঁরেতোস ব্রাখামিওস (I)  –  একজন আর্মেনিয়ান অভিজাত। চতুর্থ রোমানোস তাকে ডোমেস্টিক অফ দ্য ইস্ট নিযুক্ত করেন। 64x64px সপ্তম মাইকেল ডুকাস  কর্তৃক নিযুক্ত আন্দ্রোনিকোস ডুকাস  সিজার জন ডুকাসের বড় পুত্র। তাকে ক্ষমতাচ্যুত সম্রাট চতুর্থ রোমানোসের বিরুদ্ধে লড়াইয়ের জন্য ডোমেস্টিক অফ দ্য ইস্ট করা হয়েছিল।  আইজ্যাক কোম্নেনোস  আ্যলেক্সিওস কোম্নেনোসের ভাই। তুর্কিদের কাছে পরাজিত ও বন্দী হয়েছিলেন। 31x31px তৃতীয় নিকেফোরাস বোটানিয়েটস  কর্তৃক নিযুক্ত আ্যলেক্সিওস কোম্নেনোস ১০৭৮–১০৮১ বিদ্রোহ দমনের জন্য তাকে ডোমেস্টিক অফ দ্য ওয়েস্ট করা হয়। ১০৮১ সালে তিনি নিজেই সম্রাট হন। ফিলাঁরেতোস ব্রাখামিওস (II)১০৭৮ – তৃতীয় নিকেফোরাস তাকে পুনরায় ডোমেস্টিক অফ দ্য ইস্ট পদে বহাল করেন।30x30px প্রথম আ্যলেক্সিওস কোম্নেনোস  কর্তৃক নিযুক্ত গ্রেগরি পাকুরিয়ানোস ১০৮১–১০৮৬ তাকেই ইতিহাসের প্রথম ব্যক্তি হিসেবে দাপ্তরিকভাবে "গ্র্যান্ড ডোমেস্টিক" উপাধি দেওয়া হয়েছিল। ১০৮৬ সালে তিনি যুদ্ধে নিহত হন।  আদ্রিয়ানোস কোম্নেনোস ১০৮৬ – ১০৯৫ এর পর সম্রাটের ছোট ভাই, পাকুরিয়ানোসের পর গ্র্যান্ড ডোমেস্টিক অফ দ্য ওয়েস্ট হন। বোয়েমন্ড অফ টারান্টো১০৯৭ – ১১০৮প্রথম ক্রুসেডের সময় তিনি গ্র্যান্ড ডোমেস্টিক অফ দ্য ইস্ট পদের দাবি করেছিলেন। সম্রাট তা সরাসরি দেননি, তবে এডেসসা ও আলেপ্পোর নিয়ন্ত্রণ দেওয়ার প্রতিশ্রুতি দিয়েছিলেন।Pryor and Jeffreys (2012)31x31px প্রথম আন্দ্রোনিকোস কোম্নেনোস  কর্তৃক নিযুক্ত আ্যলেক্সিওস গিডোস (I)  ১১৮৫ সালে গ্র্যান্ড ডোমেস্টিক অফ দ্য ইস্ট ছিলেন। 30x30px দ্বিতীয় আইজ্যাক আঞ্জেলোস  কর্তৃক নিযুক্ত আ্যলেক্সিওস গিডোস (II)  ১১৯৪ সালে আরকাডিওপলিসের যুদ্ধের সময় ডোমেস্টিক অফ দ্য ওয়েস্ট ছিলেন। বাসিল ভাতাৎজেস ১১৮৫ এর পর–১১৯৪ ১১৯৪ সালে আরকাডিওপলিসের যুদ্ধে তিনি নিহত হন। 31x31px তৃতীয় জন ডুকাস ভাতাৎজেস  কর্তৃক নিযুক্ত জাম্প্লাকন (Tzamplakon) অজ্ঞাত তৃতীয় জনের রাজত্বকালে তিনি এই পদে আসীন ছিলেন।  থিওডোটোস কালোথেটোস  সম্রাট দ্বিতীয় থিওডোর লাস্কারিসের লেখা চিঠি থেকে তার পদের কথা জানা যায়। 32x32px দ্বিতীয় আন্দ্রোনিকোস পালাইওলোগোস  কর্তৃক নিযুক্ত ফেরান ডি আউনেস  একজন কাতালান ভাড়াটে সৈনিক, তাকে ডোমেস্টিক অফ দ্য স্কুলস উপাধি দিয়ে বাইজেন্টাইন আভিজাত্যে উন্নীত করা হয়।  জর্জ স্ত্রেতেগোসডোমেস্টিক অফ দ্য স্কুলস অফ দ্য ওয়েস্ট। ম্যানুয়েল ডুকাস লাস্কারিস  তিনি এই পদের শেষ পরিচিত অধিকারী। ১৩২০ সালে তিনি থেসালোনিকার গভর্নর ও ডোমেস্টিক অফ দ্য স্কুলস অফ দ্য ওয়েস্ট ছিলেন। 

বিষয়শ্রেণী:বাইজেন্টাইন সাম্রাজ্যের সামরিক পদ
বিষয়শ্রেণী:বাইজেন্টাইন সাম্রাজ্যের প্রশাসনিক উপাধি
বিষয়শ্রেণী:বাইজেন্টাইন সামরিক ইতিহাস

 তথ্যসূত্র